b'\n_START_ARTICLE_\nNeoonlamp\n_START_PARAGRAPH_\nNeoonlamp on neoongaasiga t\xc3\xa4idetud madalar\xc3\xb5huline huumlamp, mida kasutatakse laialdaselt signaallambina, samuti ehis- ja reklaamvalgustuses._NEWLINE_Nagu teistelgi gaaslahenduslampidel, on neoonlambi tunnusjoonel negatiivse takistusega piirkond (joonisel l\xc3\xb5ik AB), mist\xc3\xb5ttu s\xc3\xbc\xc3\xbctamise ja p\xc3\xb5lemise ajal on lambil erinev pinge._NEWLINE_Lamp hakkab punakasoran\xc5\xbeilt helendama, kui pinge on v\xc3\xa4hemalt 100 V, v\xc3\xa4ljal\xc3\xbclitamiseks tuleb pinget alandada 50 voldini. Helenduse v\xc3\xa4rvust on v\xc3\xb5imalik muuta teiste gaaside lisamisega._NEWLINE_Kui lampi l\xc3\xa4bib vahelduvvool, helendavad vaheldumisi m\xc3\xb5lemad elektroodid. Alalispinge rakendamisel helendab ainult negatiivne elektrood \xe2\x80\x93 katood.'